যুদ্ধ বিরতি নিয়ে মার্কিন দাবির ব্যাখ্যা চায় কংগ্রেস, কী হতে চলেছে?

ওয়েবডেস্ক: ভারত ও পাকিস্তানের মধ্যে উত্তেজনার আবহে আমেরিকার প্রেসিডেন্ট ডোনাল্ড ট্রাম্প (US President Donald Trump) শনিবার ঘোষণা করেন  দুই দেশই যুদ্ধ বিরতিতে (Ceasefire) রাজি হয়েছে। এরপর আমেরিকার বিদেশ সচিব মার্কো রুবিও বলেন, আমি ও ভাইস প্রেসিডেন্ট জেডি ভান্স ভারত ও পাকিস্তানের নেতৃত্বের সঙ্গে কথা বলে রাজি করাই। তারপরে ভারতের বিদেশ সচিব বিক্রম মিশ্রি জানান, ভারতের ডিরেক্টর জেনারেল অফ মিলিটারি অপারেশনসকে পাকিস্তানের পক্ষ থকে সম পদমর্যাদার অফিসার ফোন করেছিলেন। দুই পক্ষই সহমত হয়েছে সংঘর্ষ বিরতির জন্য। ১২ মে বেলা ১২টা পর্যন্ত ওই সংঘর্ষ বিরতি বজায় থাকবে। ওই সংঘর্ষ বিরতিতে আমেরিকার ভূমিকার ব্যাখ্যা চাইলেন বিরোধী দলনেতা রাহুল গান্ধী।

কংগ্রেসের বক্তব্য, আমেরিকার প্রেসিডেন্ট ডোনাল্ড ট্রাম্পের ভূমিকা এক্ষেত্রে কী? কারণ কাশ্মীর ইস্যুতে ভারত সবসময় জানিয়েছে তৃতীয় পক্ষের হস্তক্ষেপ মেনে নেওয়া হবে না। লোকসভার বিরোধী দলনেতা রাহুল গান্ধী প্রধানমন্ত্রী নরেন্দ্র মোদিকে চিঠি লেখেন। রাহুল গান্ধী লেখেন, জনগণ ও তাঁদের প্রতিনিধিদের কাছে পহেলগাম জঙ্গি হামলা, অপারেশন সিঁদুর ও ‘আমেরিকার প্রেসিডেন্ট ডোনাল্ড ট্রাম্পের প্রথম ঘোষণা করা সংঘর্ষ বিরতি’ নিয়ে আলোচনা খুব গুরুত্বপূর্ণ। এর আগে গত ২৮ এপ্রিলও সংসদের দুই অধিবেশনে পহেলগাম হামলা আলোচনার জন্য চিঠি দিয়েছিলেন রাহুল গান্ধী।

আরও পড়ুন: যুদ্ধ বিরতি নিয়ে প্রধানমন্ত্রীকে চিঠি রাহুল-খাড়গের, কী লেখা চিঠিতে?

উল্লেখ্য, এর আগে ভারত ও পাকিস্তানের মধ্যে উত্তেজনার সময় আমেরিকার প্রেসিডেন্ট ডোনাল্ড ট্রাম্প মাধ্যস্থতা করতে চেয়েছিলেন। ভারত বিনয়ের সঙ্গে তা নাকচ করেছিল। জানিয়েছিল, পাকিস্তানের বিষয়ে অন্য কারও হস্তক্ষেপের দরকার নেই। তাহলে ট্রাম্পের ভূমিকা কী এক্ষেত্রে?

দেখুন অন্য খবর: