পাকিস্তানের বিরুদ্ধে আরও কড়া পদক্ষেপ নিতে চলেছে ভারত

ওয়েবডেস্ক: এরপর পাকিস্তানের (Pakistan) যে কোনও সন্ত্রাসমূলক কাজকে যুদ্ধ (War) বলে ধরা হবে। পাকিস্তানের বিরুদ্ধে আরও বড় পদক্ষেপ নিতে চলেছে ভারত। শনিবার প্রধানমন্ত্রী নরেন্দ্র মোদি (Narendra Modi) প্রতিরক্ষা মন্ত্রী রাজনাথ সিং ও তিন বাহিনীর প্রধানদের নিয়ে বৈঠক (Meeting) করেন। সেখানেই একথা জানানো হয়েছে। সূত্র মারফত এই খবর পাওয়া গিয়েছে। সীমান্তে সংঘর্ষ বিরতি (Cease Fire) লঙ্ঘন করে গুলি বর্ষণ করছে পাকিস্তান। সাধারণ গ্রামবাসীদের টার্গেট করা হচ্ছে। তার প্রেক্ষিতেই এই সিদ্ধান্ত। ইতিমধ্যে ভারতের প্রত্যাঘাতে বিপর্যস্ত পাকিস্তান। সন্ত্রাসবাদ বন্ধ না করলে আরও বড় বিপদ অপেক্ষা করছে পাকিস্তানের।

শুক্রবার রাতে ভারতের ২৬টি জায়গায় পাকিস্তানের ড্রোন ধ্বংস করা হয়েছে। তাতে পঞ্জাবের ফিরোজপুরে তিন জন জখম হয়েছেন। পঞ্জাবের হোসিয়ারপুরে সিক্রি ও সান্ধরা গ্রামে শনিবার অজানা বস্তু পড়ে থাকতে দেখা যায়। এদিকে ভারতের সীমান্তবর্তী রাজ্যগুলিতে হাই অ্যালার্ট জারি হয়েছে। গুজরাতের মুখ্যমন্ত্রী ভূপেন্দ্র পাতিল এদিন জেলাশাসকদের সঙ্গে বৈঠক করেছেন। সীমান্তবর্তী গ্রামগুলি থেকে বাসিন্দাদের সরিয়ে নিয়ে যাওয়ার নির্দেশ দিয়েছেন। জরুরি খাবার মজুত রাখতে বলেছেন। দিল্লি সরকার সব হাসপাতালকে জরুরি ব্যবস্থা জোর কদমে করতে বলেছে। ছাদে রেড ক্রসের চিহ্ন আঁকতে বলেছে। ফলে মনে করা হচ্ছে আরও কোনও বড় ঘটনা ঘটতে চলেছে।

আরও পড়ুন: কোমর ভাঙল পাকিস্তানের, ভারতের অ্যাকশনে খতম কোন কোন জঙ্গি নেতা?

দেখুন অন্য খবর: