পাকিস্তানের মিলিটারির মুখই জঙ্গির ছেলে

ওয়েবডেস্ক: পাকিস্তান (Pakistan) সন্ত্রাসবাদীদের আঁতুড়ঘর। বহুবার আন্তর্জাতিক মঞ্চে ভারত জানিয়েছে। রাষ্ট্রপুঞ্জের (UN), আমেরিকার সন্ত্রাসবাদীদের তালিকায় পাকিস্তানের অনেকেই রয়েছে। আমেরিকা (US) পাকিস্তানে ঢুকে লাদেনকে (Usama bin Laden) খতম করেছে। জম্মু ও কাশ্মীরের পহেলগামে পাকিস্তানের মদতে জঙ্গি হামলা হয় গত ২২ এপ্রিল । যাতে ২৬ জন পর্যটকের মৃত্যু হয়। যে ঘটনাকে ঘিরে বর্তমানে ভারত ও পাকিস্তানের মধ্যে এই উত্তেজনা। পাকিস্তান যে সন্ত্রাসবাদকে পুষছে তার অন্যতম বড় প্রমাণ হচ্ছে পাকিস্তান মিলিটারির মুখই এক সন্ত্রাসবাদীর পুত্র। পাকিস্তানের আইএসপিআরের ডিজি আহমেদ শরিফ চৌধুরী নিউক্লিয়ার বিজ্ঞানী সুলতান বসিরুদ্দিন মাহমুদের পুত্র। মাহমুদ লাদেনের সঙ্গে দেখা করে পরমাণু অস্ত্র তুলে দিতে চেয়েছিল। রাষ্ট্রপুঞ্জের নিরাপত্তা পরিষদের আল কায়দা সংক্রান্ত কমিটির তালিকায় নাম রয়েছে তার। ফলে পাকিস্তানের মিলিটারি যে জেহাদি ও সন্ত্রাসবাদীদের সঙ্গে যুক্ত এই ঘটনা তার অন্যতম প্রমাণ। ভারতের বিরুদ্ধে পাকিস্তান মিলিটারির হয়ে প্রেস বিবৃতি দিতে দেখা যাচ্ছে এই আহমেদ শরিফ চৌধুরীকে। পাকিস্তানের সেনা প্রধান অসীম মুনিরের পরিবারের সঙ্গেও জঙ্গি যোগের অভিযোগ রয়েছে।

আহমেদ শরিফ চৌধুরীর বাবার পাকিস্তানের পরমাণু বোমা তৈরিতে বড় ভূমিকা রয়েছে। ২০০১ সালে আমেরিকায় ৯/১১ হামলার পরে রাষ্ট্রপুঞ্জ আহমেদ শরিফ চৌধুরীর বাবাকে সন্ত্রাসবাদী ঘোষণা করে। এই আহমেদ শরিফ চৌধুরী ভারতের বিরুদ্ধে বিশ্বের কাছে অপপ্রচার করে চলেছে। ভারত ও পাকিস্তানের উত্তেজনা ক্রমশ বাড়ছে। পাকিস্তানের মিলিটারির মুখ আসলে যে সন্ত্রাসবাদের মুখ তা পরিষ্কার।

আরও পড়ুন: পহেলগাম কাণ্ডের নিন্দা, ভারত ও পাক উত্তেজনা প্রশমনের আবেদন জি-৭ সদস্য গোষ্ঠীর

দেখুন অন্য খবর: