রাতভর গোলাবর্ষণ, LOC-তে এখন কী অবস্থা?

ওয়েবডেস্ক: ভারত ও পাকিস্তান সংঘর্ষ বিরতি (Ceasefire) ঘোষণার পরেও তা লঙ্ঘন করেছে পাক বাহিনী (Pakistan Force)। পঞ্জাব, জম্মু ও কাশ্মীর, রাজস্থানের সীমান্ত এলাকায় রাতে ড্রোন উড়তে দেখা যায়। ব্ল্যাক আউট (Black Out) করে দেওয়া হয়। তবে সংঘর্ষ বিরতি লঙ্ঘন করায় গভীর রাত থেকে শান্তি (Peace) ফিরেছে। রবিবার এলওসিতে আর গুলি বর্ষণ হয়নি বলে জানা যাচ্ছে। ভারতও পাকিস্তানের সীমান্ত সংলগ্ন জেলাগুলিতে শান্তি ফিরেছে। কয়েক দিনের আতঙ্ক নিমেষেই যেন উধাও। রবিবার ছুটির মেজাজেই প্রত্যেককে দেখা গিয়েছে। কখনও গোলাগুলির শব্দ। চার দিন ধরে কখনও ড্রোনের ভগ্নাবশেষ পড়ে থাকতে দেখছিলেন দুই দেশের সীমান্ত লাগোয়া বাসিন্দারা। এদিন যেন তা থেকে অনেকটা মুক্তি মিলেছে। জলন্ধরের জেলা প্রশাসন জানিয়েছে, চিন্তার কিছু নেই। প্রত্যেকে নিজের মতো কাজ করতে পারেন। অমৃতসর, পাঠানকোট, ফিরোজপুরের মতো সীমান্ত থাকা জেলাগুলিতেও এদিন স্বস্তির হাওয়া দেখা গিয়েছে। সেখানকার বাসিন্দারা ভারতের সেনা বাহিনীকে প্রশংসায় ভরিয়ে দিয়েছেন। সেনার জন্যই ভয় ছাড়া ছুটির মেজাজে তাঁরা ঘুরতে পারছেন বলে জানিয়েছেন।

বারামুলার উরি সেক্টর, কুপওয়াড়ার টাংধার, বন্দিপুরের গুরেজ এলাকা এদিন সকাল থেকে শান্ত। টাংধারের এক বাসিন্দা জানিয়েছে, গত চার দিনে শনিবার মানুষ নির্বিঘ্নে রাতে ঘুমোতে পেরেছেন। শ্রীনগরে গত সন্ধ্যাতেও বিস্ফোরণের আওয়াজ পাওয়া গিয়েছে। তবে সংঘর্ষ বিরতির পর শান্তি ফিরেছে। সীমান্ত এলাকার গ্রামগুলিতে ইলেক্ট্রিসিটি ফিরেছে। তাই খুশির হাওয়া।

আরও পড়ুন: ভারত-পাকিস্তান সংঘর্ষ বিরতির মাঝেই মোদির বাসভবনে বৈঠক

দেখুন অন্য খবর: