পহেলগাম কাণ্ডের নিন্দা জানিয়েও পাকিস্তানকে পূর্ণ সমর্থনের বার্তা চীনের

ওয়েবডেস্ক- ভারত ও পাকিস্তানের (India Pakistan Conflict) সংঘাত তীব্র আকার নিল। আজ শনিবার বিকেল পাঁচটায় দুদেশের সমর্থনে যুদ্ধ বিরতি (Ceasefire violation Pakistan)  ঘোষণা হয়েছিল। কিন্তু তিন ঘণ্টার মধ্যে নিজেদের মুখোশ খুলে আসল রং দেখিয়ে দিল পাকিস্তান। সন্ধ্যা ৮.১৫ থেকেই যুদ্ধ বিরতি চুক্তি লঙ্ঘন করে গোলাগুলি মর্টার হামলা চালাতে শুরু করল পাকিস্তান। পাকিস্তানকে কড়া জবাব দিচ্ছে ভারত।

যুদ্ধ বিরতি ঘোষণার পর পরই ভারতের জাতীয় নিরাপত্তা উপদেষ্টা অজিত দোভালের সঙ্গে কথা হয় চীনের বিদেশমন্ত্রীর। দুজনেই যুদ্ধ বিরতি নিয়ে আশা প্রকাশ করলেও, ঘোষণার কয়েক ঘণ্টার মধ্যেই পাকিস্তান সমস্ত প্রতিশ্রুতি ভঙ্গ করে ফেলল।

ভারতের জাতীয় নিরাপত্তা উপদেষ্টা অজিত দোভালের (National Security Advisor Ajit Doval)  সঙ্গে কথা বলেন চীনের বিদেশমন্ত্রী ওয়াং ই (Chinese Foreign Minister Wang Yi) । চীনের বিদেশমন্ত্রকের তরফে জানানো হয়েছে, ডোভাল জানিয়েছেন, পহেলগাম জঙ্গি হামলায় ভারতীয়দের মৃত্যু হয়েছে। তার জেরে সন্ত্রাসবিরোধী পদক্ষেপ করতে হয়েছে ভারতকে। এই যুদ্ধের পথ ভারত বেছে নেয়নি। কারণ যুদ্ধ কারওর জন্যই সহায় নয়।

আরও পড়ুন- অমৃতসরের আলো জ্বালানোর পরই আক্রমণ পাকিস্তানের

ভারত এবং পাকিস্তান যুদ্ধবিরতি টিকিয়ে রাখতে এবং যত দ্রুত সম্ভব আঞ্চলিক শান্তি ও স্থিতিশীলতা ফিরিয়ে আনতে প্রতিশ্রুতিবদ্ধ থাকবে। ওয়াং জানান, পহেলগাম হামলার তীব্র নিন্দা জানিয়েছে চীন। চীন সমস্ত রকম সন্ত্রাসবাদের বিরুদ্ধে। এই পরিস্থিতিতে আন্তর্জাতিক মহলে এক অশান্ত পরিবেশ তৈরি হয়েছে। এশিয়া অনেক কষ্টে শান্তি ও স্থিতিশীলতা অর্জন করেছে। ভারত ও পাকিস্তান পরস্পরের প্রতিবেশী। তাই পরস্পরকে দূরে সরানো সম্ভব নয়। তারা চীনেরও প্রতিবেশী।

ভারতের যুদ্ধ বিরোধী মনোভাবের প্রশংসা করেছে চীন। বিবৃতিতে বলা হয়েছে, আপনারা যুদ্ধ চাননি তার প্রশংসা করছি। আশা করছি, ভারত ও পাকিস্তান সংযত আচরণ বজায় রেখে, আলোচনার মধ্য দিয়ে সমস্ত কিছু মিটমাট করে নেবে। ভারত ও পাকিস্তানের মধ্যে দীর্ঘ সময় যুদ্ধ বিরতি নিয়ে তারা আশাবাদী। কারণ ভারত, পাকিস্তান এবং আন্তর্জাতিক মহলের স্বার্থও একে অপরে সঙ্গে জড়িয়ে আছে। ডোভালের সঙ্গে কথা বলার আগেই পাক বিদেশমন্ত্রী ইশাক দারের সঙ্গে কথাপকথোন করেন ওয়াং।

পাকিস্তানের তরফে সেই নিয়ে বিবৃতি দিয়ে বলা হয়, ‘উনি (ওয়াং) জানিয়েছেন, পাকিস্তান এবং চীন পরস্পরের সর্বক্ষণের সঙ্গী। দুই দেশের বন্ধুত্ব অত্যন্ত মজবুত, দৃঢ়।  পাকিস্তানের সার্বভৌমত্ব, আঞ্চলিক অখণ্ডতা এবং জাতীয় স্বাধীনতা রক্ষায় আগামী চীন তাদের পাশে থাকবে।

দেখুন ভিডিও –